Angliyaning darajasi bo‘yicha uchinchi divizioni vakili «Sautend» klubi himoyachisi Finli Byorns «Manchester Siti» akademiyasiga kelib qo‘shilishga yaqin turibdi. Daily Mail nashri bergan xabarga ko‘ra, klub 13 yoshli o‘spirinni Manchesterga qo‘yib yuborishi orqali 175 ming funt sterlingni qo‘lga kiritadi. Bu shu yoshgacha bo‘lgan futbolchilar uchun to‘langan rekord summa bo‘ladi. «Sautend» (U-16) jamoasi sharafini himoya qiladigan futbolchi keyinchalik professional futbolda muvaffaqiyat qozongan taqdirda bonuslar bilan hozirgi klubi uchun jami bo‘lib 250 ming funtga boyitishi mumkin. Ma’lumot uchun, Byornsga Angliyaning «Liverpul», «Chelsi» va «Arsenal» klublari ham da’vogarlik qilishgandi.